मधुबनी:10 एवं 11 जुलाई को मधुबनी जिले के सभी प्राथमिक एवं मध्य विद्यालय बन्द रहेंगें। - Live Aaryaavart
Home बिहार मधुबनी मधुबनी:10 एवं 11 जुलाई को मधुबनी जिले के सभी प्राथमिक एवं मध्य विद्यालय बन्द रहेंगें।
मधुबनी:10 एवं 11 जुलाई को मधुबनी जिले के सभी प्राथमिक एवं मध्य विद्यालय बन्द रहेंगें।
आर्यावर्त डेस्क सोमवार, जुलाई 10, 2017 बिहार, मधुबनी,
मधुबनी, 10 जुलाई, जिले में जारी भारी बारिश(वर्षा) को देखते हुए जिलाधिकारी शीर्षत कपिल अशोक के आदेशानुसार दिनांक 10 एवं 11 जुलाई को मधुबनी जिले के सभी प्राथमिक एवं मध्य विद्यालय बन्द रहेंगें। यह जानकारी जिलाधिकारी शीर्षत कपिल अशोक ने व्हाट्सएप्प के माध्यम से मीडिया के लोगों को खुद दी। ध्यान देने वाली बात ये है कि विगत 4-5 दिनों से जिले भर में हो रहे बारिश के कारण नहर, नदी, नाले भर चुके है। जिले के प्रमुख शहरों में घुटनो से लेकर कमर भर तक पानी भर गया है। जिलाधिकारी शीर्षत कपिल अशोक एवं सदर एस डी ओ के द्वारा नगर परिषद और नगर पंचायतों को सफाई और जलजमाव को लेकर कड़ी फटकार भी लगा चुके हैं। सफाई की जिम्मेवारी में चूक को लेकर कई जगह आर्थिक दंड तक लगाया जा चुका है। विगत रात की बारिश से कई दीवाल गिर गए हैं, जिनके ईंटों को लोग लूट कर ले जा रहें हैं। वहीं कई जगह सड़क पर पेड़ के गिरने से मार्ग भी अवरुद्ध हो गया है। जिले के विभिन्न इलाकों से आई सूचनाओं के अनुसार सबसे अधिक वर्षा 149.00 एम एम लखनौर प्रखंड में हुई है।